മണ്ണഞ്ചേരി ഗ്രാമപഞ്ചായത്ത്

മണ്ണഞ്ചേരി, കേരളത്തിൽ ആലപ്പുഴ ജില്ലയിലെ ഒരു ഗ്രാമമാണ്. ഈ ഗ്രാമം ആലപ്പുഴ പട്ടണത്തിനു 10കിമി വടക്കായി, ദേശീയപാത 66-ൽ കലവൂർ കവലയ്ക്കു 2.5 കിമി കിഴക്കായി സ്ഥിതി ചെയ്യുന്നു. കൊച്ചി നഗരത്തിൽ നിന്നും 48 കിമി തെക്കായാണു സ്ഥാനം. പഞ്ചായത്ത് ഭരണ സംവിധാനത്തിൽ, മണ്ണഞ്ചേരി ഒരു ഗ്രാമപ്പഞ്ചായത്ത് ആണ് (മണ്ണഞ്ചേരി ഗ്രാമപ്പഞ്ചായത്ത്). ഇത് ആലപ്പുഴ ജില്ലാ പഞ്ചായത്തിലും ആര്യാട് ബ്ളോക്ക് പഞ്ചായത്തിലും പെടുന്നു. സംസ്ഥാന ഭരണസംവിധാനത്തിൽ മണ്ണഞ്ചേരി എന്ന പ്രദേശം അമ്പലപ്പുഴ താലൂക്കില്പ്പെടുന്നു. മണ്ണഞ്ചേരി ഗ്രാമപ്പഞ്ചായത്തിന് 34.52 ചതുരശ്രകിലോമീറ്റർ വിസ്തൃതിയുണ്ട്. കിഴക്കുഭാഗം വേമ്പനാട്കാ യലിനാൽ ചുറ്റപ്പെട്ടിരിക്കുന്ന ഈ പ്രദേശം വളരെ സുന്ദരമായ ഭൂപ്രദേശമാണ്. ഭൂപ്രകൃതി പൂർണ്ണമായും വെളുത്ത മണൾ വിരിച്ച സമതലപ്രദേശമാണു മണ്ണഞ്ചേരി ഗ്രാമം. ഗ്ലാസ്സ് അഥവാ സ്ഫടികം നിർമ്മിക്കാൻ അനുയോജ്യമായ നിറമില്ലാത്ത വെളുത്ത മണലാണ് ഇവിടുത്തേത്. മണ്ണഞ്ചേരി ഗ്രാമപ്പഞ്ചായത്ത് അതിരുകൾ തെക്ക്‌ - ആര്യാട് പഞ്ചായത്ത് വടക്ക് -മുഹമ്മ, കഞ്ഞിക്കുഴി പഞ്ചായത്തുകൾ കിഴക്ക് - വേമ്പനാട്ടുകായൽ പടിഞ്ഞാറ് - മാരാരിക്കുളം സൌത്ത് പഞ്ചായത്ത് ===വാർഡുകൾ 24 സ്ഥിതിവിവരക്കണക്കുകൾ മണ്ണഞ്ചേരിയുടെ ചരിത്രം മണ്ണഞ്ചേരി എന്ന സ്ഥലനാമവുമായി പൊരുത്തപ്പെടുന്ന ഐതിഹ്യ കഥകളോ, പൌരാണികചരിത്രവിവരങ്ങളോ വലുതായി അവകാശപ്പെടാനില്ലാത്ത പ്രദേശമാണിത്. എന്നിരുന്നാലും ചരിത്രമുറങ്ങുന്ന മാടത്തുംകര ശിവക്ഷേത്രവും, മണ്ണഞ്ചേരി തൃക്കോവിൽ ക്ഷേത്രവും, എ.ഡി 1500-നും 1600-നുമിടയ്ക്ക് സ്ഥാപിച്ചതെന്ന് പരക്കേ വിശ്വസിക്കപ്പെടുന്ന ആര്യാട് മുസ്ളീം ദേവാലയവും പൌരാണികചരിത്രവും പേറി ഇവിടെ സ്ഥിതി ചെയ്യുന്നു. ഇത്രയും പഴക്കം അവകാശപ്പെടാൻ കഴിയുന്ന ഒരു മുസ്ളീംദേവാലയവും അയൽപ്രദേശങ്ങളിലില്ല. ഇതിൽ മാടത്തുംകരക്ഷേത്രവുമായി ബന്ധപ്പെട്ട് ധാരാളം കഥകൾ പ്രചാരത്തിലുണ്ട്. മുറജപത്തിനായി അനന്തപുരി യിലേക്ക് യാത്ര ചെയ്തിരുന്നവരുടെ വിശ്രമകേന്ദ്രമായിരുന്നു ഇവിടമെന്ന് പറയപ്പെടുന്നു. മണ്ണഞ്ചേരി തൃക്കോവിൽ ക്ഷേത്രം തരണനല്ലൂർ നമ്പൂതിരി കുടുംബത്തിന്റെ വകയായിരുന്നു. തുടർന്ന് പിൽക്കാലത്ത് ചിരട്ടക്കാട്ടു കുടുംബത്തിന്റെ വകയായിത്തീരുകയും ചെയ്തു. പൂഞ്ഞിലിക്കാവിൽ ക്ഷേത്രത്തിന്റെ ആസ്ഥാനം അമ്പലക്കടവിൽ ആയിരുന്നു. പുനഃപ്രതിഷ്ഠ നടത്തി കാവുങ്കൽ സ്ഥാപിച്ചതായും പറയപ്പെടുന്നു. വലിയകലവൂർ ശ്രീകൃഷ്ണസ്വാമിക്ഷേത്രം കേരളത്തിലെ പുരാതന ക്ഷേത്രങ്ങളിലൊന്നാണ്. പരശുരാമൻ പ്രതിഷ്ഠ നടത്തിയ 108 ക്ഷേത്രങ്ങളിൽ ഒന്നായിട്ടാണ് ഈ ക്ഷേത്രത്തെ കണക്കാക്കുന്നത്. പരശുരാമന്റെ 108 ക്ഷേത്രങ്ങളും വട്ട ശ്രീകോവിൽ ആണ്. ഈ ക്ഷേത്രവും ആ മാതൃകയിലുള്ളതാണ്. ഞാണ്ടിരിക്കൽ ശ്രീകോവിലകം അതിപുരാതനമായ ഒരു ക്ഷേത്രമാണ്. പഴയകാലത്ത് ക്ഷേത്രങ്ങളുടെ ഉടമയായിരുന്ന നാടുവാഴുന്ന രാജാവ് ക്ഷേത്രഭരണത്തിന് രാജകുടുംബത്തിലെ ഇളമക്കാരെ ചുമതലപ്പെടുത്തുക പതിവായിരുന്നു. ക്ഷേത്രസമുച്ചയങ്ങളുടെ നാടായിരുന്നു അക്കാലത്ത് മണ്ണഞ്ചേരി. മാടത്തുംകര, മണ്ണഞ്ചേരി, കാവുങ്കൽ, കലവൂർ, വലിയ കലവൂർ, കല്ലൂങ്കൽ, വിരുശ്ശേരി, ഷൺമുഖം, കണക്കൂർ, അമ്പനാകുളങ്ങര, മനവീട് വലിയവാട്, ഞാണ്ടിരിക്കൽ തുടങ്ങി നിരവധി ക്ഷേത്രങ്ങളും കാവുകളും ഈ പ്രസ്താവനയെ ശരി വയ്ക്കുന്നു. മുസ്ളീം ദേവാലയങ്ങൾ പഴക്കത്തിൽ ഒട്ടും പിന്നിലല്ല. എ.ഡി.1500-നും 1600-നും ഇടയ്ക്ക് സ്ഥാപിച്ചതെന്ന് പരക്കെ വിശ്വസിക്കപ്പെടുന്ന ആര്യാട് മുസ്ളീം ജുമാമസ്ജിദ് ഇവിടെയാണ്. ഈ ദേവാലയം പൌരാണികവാസ്തുശില്പകലയുടെ പ്രതീകമാണ്. വേമ്പനാട് കായലിനോട് ചേർന്ന് സ്ഥിതിചെയ്യുന്ന മണ്ണഞ്ചേരി ജുമാ അത്ത് പള്ളിയാണ് മറ്റൊരു മുസ്ളീം ദേവാലയം. ഇന്ന് കാണുന്ന മണ്ണഞ്ചേരി അങ്ങാടി (ചന്ത) ഈ ദേവാലയത്തിനോട് ചേർന്ന പുരയിടത്തിലായിരുന്നതായി വിശ്വസനീയമായ തെളിവുകളുണ്ട്. ആ സ്ഥലം ഇന്നും അങ്ങാടി സ്ഥലം എന്ന പേരിലറിയപ്പെടുന്നു. പിൻതലമുറയ്ക്ക് തോന്നിയ മറ്റൊരു ആശയത്തിന്റെ ഫലമാണ് പിൽക്കാലത്ത് സ്ഥാപിക്കപ്പെട്ട മണ്ണഞ്ചേരി അങ്ങാടി. രണ്ട് സ്ഥലങ്ങളേയും ബന്ധിപ്പിക്കുന്ന തോടിനെ അങ്ങാടി തോട് എന്നു വിളിക്കുന്നു. സർക്കാർ അധീനതയിൽ ആയിരുന്ന ഈ തോട്ടിലൂടെ വള്ളങ്ങളിൽ വരുന്ന ചരക്കുകൾക്ക് ചുങ്കം ഏർപ്പെടുത്തിയിരുന്നതായും ആ സ്ഥലത്തിന് ഇപ്പോഴും ചുങ്കത്തിൽ എന്ന പേര് നിലനിൽക്കുന്നതായും കാണുന്നു. മണ്ണഞ്ചേരി ജുമാഅത്ത് പള്ളിക്കൊപ്പമോ ഒരു പക്ഷെ, അതിന് മുൻപേയുള്ള പ്രാചീനത അവകാശപ്പെടാൻ കഴിയുന്നതാണ് പൊന്നാട് ജുമാഅത്ത് പള്ളി. ഇവ കൂടാതെ അമ്പനാകുളങ്ങര ജുമാ മസ്ജിദ്, പടിഞ്ഞാറേ ജുമാ മസ്ജിദ്, മണ്ണഞ്ചേരി ടൌൺ ജുമാ മസ്ജിദ് എന്നീ ജുമാ അത്തുകളും മറ്റനേകം നിസ്ക്കാര പള്ളികളും ഇവിടെയുണ്ട്. ക്രിസ്തീയദേവാലയങ്ങളുടെ കാര്യത്തിലും പ്രദേശം പിന്നിലല്ല. കലവൂർ ചെറുപുഷ്പം പള്ളി, മണ്ണഞ്ചേരി നിത്യസഹായ മാതാവ് ദേവാലയം, വലിയ കലവൂർ ലൂർദ്മാതാ ദേവാലയം തുടങ്ങിയവയാണ് പ്രധാന പള്ളികൾ. ചെറുപുഷ്പം പള്ളിയുടെ പെരുന്നാളി നോടനുബന്ധിച്ച് പച്ചക്കറിവിത്തുകൾ, കിഴങ്ങുവർഗ്ഗങ്ങൾ, വീട്ടുപകരണങ്ങൾ എന്നിവ വലിയ തോതിൽ വിൽപന നടക്കാറുണ്ടായിരുന്നു. തദ്ദേശവാസികൾക്ക് ഇന്നതൊരു ഗതകാലസ്മരണമാത്രം. ഇന്ത്യൻ ദേശീയസമരത്തിലും, അതിന്റെ ഭാഗമായി തിരുവിതാംകൂറിൽ നടന്ന പുന്നപ്ര-വയലാർ സമരത്തിലും ഈ ഗ്രാമത്തിൽ നിന്നും നിരവധി പേർ പങ്കെടുത്തു. മുഹമ്മ അയ്യപ്പൻ, സത്യാഗ്രഹി കേശവൻ, പി.കെ.വാസു, ഗോപാലൻ, നരിക്കാട്ടുവേലു, കരിച്ചാറമ്പിൽ തമ്പി, കൂനംപുളിക്കൽ വാസു, പുത്തൻപുരയ്ക്കൽ ദിവാകരൻ തുടങ്ങിയവർ ഇന്ത്യയുടെ സ്വാതന്ത്ര്യസമരത്തിൽ പങ്കെടുത്തവരാകുന്നു. പുന്നപ്ര-വയലാർ സമരവുമായി ബന്ധപ്പെട്ട ചരിത്രത്തിൽ സ്ഥാനം നേടിയ കണ്ണർകാട് പ്രദേശം ഇവിടെയാണ്. കമ്മ്യൂണിസ്റ്റ് പ്രസ്ഥാനത്തിന്റെ എക്കാലത്തേയും വലിയ നേതാവായിരുന്ന പി.കൃഷ്ണപിള്ള സർപ്പദംശനമേറ്റ് മരണമടഞ്ഞത് 1946 ആഗസ്റ്റ് 19-ന് ഈ ഗ്രാമത്തിൽ വെച്ചാണ്. പുന്നപ്ര-വയലാർ സമരത്തിനോട് അനുബന്ധിച്ച് വെടിവെയ്പ്പ് നടന്ന മാരാരിക്കുളം സ്ഥിതിചെയ്യുന്നത് മണ്ണഞ്ചേരി പഞ്ചായത്തിന്റെ പടിഞ്ഞാറുഭാഗത്തായാണ്. പുന്നപ്ര-വയലാർ സമരസേനാനികളെ സംഘടിപ്പിച്ച് സമരത്തിന് ആഹ്വാനം ചെയ്തത് ഈ പഞ്ചായത്തിലുള്ള വലിയ വീട് ക്ഷേത്രമൈതാനിയിൽ വെച്ചായിരുന്നു. തിരുവിതാംകൂറിന്റെ അടിസ്ഥാന ചരിത്രരേഖയായ സെറ്റിൽമെന്റ് രജിസ്റ്റർ തയ്യാറാക്കുന്ന കാലഘട്ടത്തിൽ തിരുവിതാംകോട് എന്നായിരുന്നു ഈ നാട്ടുരാജ്യത്തിന്റെ പേര്. കോട്ടയം ജില്ലയിൽ ചേർത്തല താലൂക്കിൽ 2-ാം നമ്പർ ആര്യാട് വടക്ക് വില്ലേജെന്ന് ഈ വില്ലേജിനെ വിളിച്ചിരുന്നു. 1948-ൽ തിരുവിതാംകൂർ സംസ്ഥാനത്ത് രൂപീകരിക്കപ്പെട്ട വില്ലേജ് യൂണിയനുകളിൽ മണ്ണഞ്ചേരി വില്ലേജു യൂണിയനും ഉൾപ്പെട്ടിരുന്നു. വില്ലേജു യൂണിയന്റെ പ്രവർത്തനമേഖല തെക്കനാര്യാട് വില്ലേജിൽ ഇന്നു കാണുന്ന ആലപ്പുഴ മുനിസിപ്പൽ അതിർത്തിക്ക് വടക്കോട്ടുള്ള പ്രദേശമായിരുന്നു. 1959-ൽ ആരംഭിച്ച കേരളത്തിലെ ഭൂപരിഷ്കരണ പ്രവർത്തനങ്ങളുടെ ഫലമായി ഭൂഉടമാ സമ്പ്രദായം മറ്റെല്ലായിടത്തേയും പോലെ ഇവിടെയും പടിപടിയായി അവസാനിച്ചു. http://www.trend.kerala.gov.in Archived 2019-09-02 at the Wayback Machine http://lsgkerala.in/mannancherrypanchayat Census data 2001